'''Paul Ralph Ehrlich''' (født [[29. maj]] [[1932]] i [[Philadelphia]], [[USA]]) er en amerikansk biolog og pædagog, der er Bing professor i befolkningsstudier ved [[Stanford University]] og formand for Stanfords ''Center for Conservation Biology''. Han er en [[entomolog]] med specialitet i [[Lepidoptera]] (sommerfugle), men han er bedre kendt som en [[økolog]], specielt for sine advarsler om ubegrænset [[Befolkning|befolkningstilvækst]] og begrænsede [[ressource]]r. Ehrlich blev kendt efter offentliggørelsen af sin kontroversielle bog ''The Population Bomb'' ("Befolkningsbomben") i 1968.<ref>{{cite web |url=http://www.netpublikationer.dk/um/10489/html/chapter04.htm |title=Bangladesh: BEFOLKNINGEN VOKSER, OG LANDET SKRUMPER |author=Karina Schultz |access-date=2011-02-20 |archive-date=28. december 2013 |archive-url=https://web.archive.org/web/20131228143356/http://www.netpublikationer.dk/um/10489/html/chapter04.htm |url-status=dead }}</ref> Han er også kendt for det berømte Simon-Ehrlich-væddemål, et væddemål om udviklingen i priserne på fem forskellige [[metal]]ler ([[krom]], [[kobber]], [[nikkel]], [[tin]] og [[wolfram]]) over tiåret 1980-90, som Ehrlich indgik i 1980 med [[økonom]]en Julian Simon. Ehrlich tabte væddemålet: I modsætning til hans forudsigelse faldt priserne på samtlige fem mineraler i løbet af perioden. På trods af den betydelige globale befolkningsvækst i perioden var der altså ikke kommet større knaphed på råstofferne. En senere undersøgelse har vist, at Ehrlich snarere var uheldig med sin timing: Ved at lave simulationer for råstofpris-udviklingen i hver eneste tiårs-periode fra 1900 til 2008 sås det, at Ehrlich ville have fået ret i 63 % af tilfældene.<ref> Sunstein, Cass R. (2013): The Battle of Two Hedgehogs. Boganmeldelse af ''The Bet: Paul Ehrlich, Julian Simon and Our Gamble Over Earth's Future'' skrevet af Paul Sabin. Bragt i The New York Review of Books, LX (19), 5.-18. december 2013.</ref>
Levende_personer